b'\n_START_ARTICLE_\nGrad Herberstein\n_START_PARAGRAPH_\nGrad Herberstein le\xc5\xbei na vzhodnem avstrijskem \xc5\xa0tajerskem, severovzhodno od Gradca in s svojimi razli\xc4\x8dnimi arhitektonskimi slogi - gotiko, renesanso in barokom - predstavlja arhitektonsko umetnino._NEWLINE_Stalna razstava "\xc5\xbdivljenje na gradu" (Leben im Schloss) prikazuje \xc5\xbeivljenje grofov von Herberstein v 19. stoletju, njihove navade in obveznosti.\n_START_SECTION_\nStavbni razvoj\n_START_PARAGRAPH_\nGrad Herberstein le\xc5\xbei na visoki skali na potokom Bistrica (Feistritz) v precej skriti soteski._NEWLINE_Najstarej\xc5\xa1i deli segajo v 12. stoletje, ko je bil grad skromna dvonadstropna stavba. Herwig von Krottendorf je imel v posesti majhen kamniti grad, ki je sodil v fevd Stubenberger. Otto von Hartenberg ga je prodal Herbersteinom, ki ga imajo v lasti od leta 1290 dalje do danes. Gotska kapela sv Katarine, zgrajena leta 1370, je bila sprva zunaj gradu. Leta 1403 je bila prva velika \xc5\xa1iritev gradu na vzhod v obliki mo\xc4\x8dnih zunanjih utrjenih zidov, za\xc5\xa1\xc4\x8ditenih z globokim jarkom. V 15. stoletju je grad do\xc5\xbeivel \xc5\xa1tevilne izbolj\xc5\xa1ave in dozidave, kar je razvidno iz zapisov iz leta 1475. Takrat so si srednjeve\xc5\xa1ko utrdbo delili \xc5\xa1tirje bratje. Ker je bila utrdba rezultat strukturno nepovezanih delov, so za\xc4\x8deli grad \xc5\xa1iriti in posodobljati. Do 1584 je dobil mo\xc4\x8dno ju\xc5\xbeno krilo s stolpom za topove in severno krilo, kasnej\xc5\xa1e Vite\xc5\xa1ko dvorano. Vite\xc5\xa1ko dvorano z veli\xc4\x8dastnimi stropnimi ometi je zasnoval italijanski umetnik Alessandro Serenio. Vse do danes slu\xc5\xbei kot slavnostni prostor za sprejeme, zabave in koncerte, pa tudi kot galerija portretov. Nad odprtim kamnitim kaminom je vklesan napis, da je to darilo pape\xc5\xbea Pavla V. Alexanderu von Herbersteinu leta 1615. Do 1624 je bil nadgrajen globok jarek in zato je dana\xc5\xa1nja Vite\xc5\xa1ka dvorana pridobila dodatek. Tudi vogalni stolp je kasneje dobil arkadno povezavo. Med letoma 1648 in 1667 je grad Herberstein dobil kon\xc4\x8dno podobo s poenotenjem ostre\xc5\xa1ja in dokon\xc4\x8danjem trakta Vite\xc5\xa1ke dvorane z zvonikom. Po italijanskem vzoru je bil narejen kip sv. Antona in dvori\xc5\xa1\xc4\x8de z vodnjakom ter veli\xc4\x8dasten glavni vhodni portal._NEWLINE_Leta 1663 sta bila dokon\xc4\x8dana \xc5\xa1e vrt oziroma park in oran\xc5\xbeerija._NEWLINE_400-letna zgodovina izgradnje kompleksa gradu Herberstein se kon\xc4\x8da z letom 1690.\n_START_SECTION_\n\xc5\xbdivalski vrt\n_START_PARAGRAPH_\nV sklopu gradu Herberstein je tudi velik zoolo\xc5\xa1ki vrt, ki obsega okoli 130 razli\xc4\x8dnih \xc5\xbeivali in je urejen v naravnem okolju. Razli\xc4\x8dne \xc5\xbeivali so predstavniki iz vseh celin.\n_START_SECTION_\nGrajski park\n_START_PARAGRAPH_\nKoncept grajskega vrta je zasnoval arhitekt Maria Aub\xc3\xb6ck in je razdeljen po dolo\xc4\x8denih barvnih oddtenkih, ki naj bi simbolizirale \xc4\x8dlove\xc5\xa1ke lastnosti in ure dneva, v centru pa se nahaja oran\xc5\xbeerija in vodnjak._NEWLINE_Zeleni del vrta imenovan Harmonija predstavlja \xc5\xbeivljenje, upanje in je simbol prenove v naravi. Poleg \xc5\xa1tevilnih drugih rastlin se tukaj nahajajo Bergenia cordifolia, Origanum vulgare, Brizia mediji, Allium aflatunense in vrtnica chinensis viridiflora, ki je botani\xc4\x8dna redkost._NEWLINE_Beli del vrta simbolizira nedol\xc5\xbenost, \xc4\x8distost in plemenitost. Tukaj med drugimi rastejo Deutzia gracilis, Iberis sempervirens, rese (Calluna vulgaris), bela sivka (Lavandula angustifolia \'Nana Alba "), Iris (Iris Barbara elatior hibridi), Dicentra spectabilis "Alba", anaphalis triplinervis, Liatris spicata in Thalictrum tuberasum._NEWLINE_Modri del simbolizira nebo in morje, je element miru in meditacije in nenazadnje je simboli\xc4\x8dna barva romance. Tukaj rastejo Caryopteris clandonensis, Hibiscus, sivke (Lavandula angustifolia), \xc5\xbeajbelj (Salvia nernorosa), zvon\xc4\x8dnica (Campanula portenschlagiana), ostro\xc5\xbenik Belladonna, Aubrieta hibrid, hydragea macrophylla in spomladanske anemone._NEWLINE_Rumeni del predstavlja upanje pa tudi zavist. Simbolizira \xc5\xbeivljenje, ki daje toploto sonca in omogo\xc4\x8da nove sile. Tukaj rastejo Alchemilla mollis, Hemerocallis Soleil d\'or, Spiraea bumolde "Gold Flame" in druge.\n_START_SECTION_\nMuzej Gironcoli\n_START_PARAGRAPH_\nV eni od grajskih stavb iz leta 1594, ki jo je preuredil arhitekt Hermann Eisenk\xc3\xb6ck v mogo\xc4\x8dno strukturo v skladu s tradicijo in sodobnostjo je razstavna galerija posve\xc4\x8dena Brunu Gironcoliju. Stavba je bila podalj\xc5\xa1ana s steklom in jeklom ter plastiko. Formalni jezik arhitekta je minimalizem._NEWLINE_Bruno Gironcoli (27. 9. 1936 Beljak \xe2\x80\x93 19. 2. 2010) je veljal za enega najpomembnej\xc5\xa1ih sodobnih avstrijskih umetnikov. Njegov motiv je bila sprememba, njegova umetnost predstavlja ni\xc4\x8d dokon\xc4\x8dnega, ampak vedno nove zamenljive oblike. V galeriji je velik del umetnikovega ustvarjanja, ki sta ga v sodelovanju z De\xc5\xbeelnim muzejem Joanneum in pripravila kustosinja njen direktor Peter Pakesch.\n_START_SECTION_\nGospodarsko poslopje\n_START_PARAGRAPH_\nNekdanje gospodarsko poslopje je preurejeno v razstavni prostor na treh nivojih zgradbe. V tej galeriji se razstave menjajo. Tukaj razstavljajo svoja dela mednarodni umetniki.'